armvectores/hy_wikipedia_2023 huggingface dataset:
Ասպիրակ արևքուրիկատերև

Ասպիրակ արևքուրիկատերև  (Spiraea hypericifolia), տերևաթափ թուփ է՝ 0.5-1.5 մ բարձրությամբ, ուղղաձիգ կամ աղեղնաձև թեքված ճյուղերով։ Տերևները հակառակ ձվաձև կամ ն նտարաձև են, բութ կամ սրածայր գագաթով, սեպաձև հիմքով՝ 1-3.5 սմ երկարությամբ, 1 սմ լայնությամբ, ամբողջաեզր։ Ծաղիկները սպիտակ են, մանր, հավաքված 4+10 ծաղկից կազմված հովանոցանման ծաղկաբույլերով։ Պտուղները մանր են։ Ծաղկում են մայիս-հունիսին, պտուղները հասունանում են հուլիսին։ Տարածված են Կովկասում, ՍՍՀՄ-ի եվրոպական մասում, Ղրիմում, Սիբիրում, Միջին Ասիայում, Չինաստանում, Մոնղոլիայում։ Հայկական ՍՍՀ-ի տարածքում հանդիպում է հյուսիսային և հյուսիսարևելյան շրջաններում, Սևանի ավազանում, Զանգեզուրում։ Աճում է միջին և վերին լեռնային գոտիներում, խոր լանջերի վրա, թփուտների մեջ, գիհուտներում։ Տերևները պարունակում են 139մգ/% C վիտամին։ Օգտագործվում է ինչպես կանաչապատման, այնպես էլ անտառապատման բնագավառում։ Խորհուրդ է տրվում օգտագործել նաև հակաէրոզիոն հողապաշտապան տնկարկներում։


== Գրականություն ==
Քո շրջապատի թփերը- Լ. Վ. Հարությունյան 1984, 224 էջ
Նովոալեկսանդրովկա (գյուղ, Մալովիսկայի շրջան)

Անվան այլ կիրառումների համար տե՛ս՝ ՆովոալեկսանդրովկաՆովոալեկսանդրովկա (ուկրաիներեն՝ Новоолександрівка), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Նովոալեկսանդրովկա գյուղում բնակվում էր 90 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեդնիցհեմբախ

Ռեդնիցհեմբախ (գերմ.՝ Rednitzhembach), կոմունա Գերմանիայում՝ Բավարիա երկրամասում։
Ենթարկվում է Ֆրանկոֆոնիայի վարչական կենտրոնին։ Մտնում է Ռոթ շրջանի կազմի մեջ։ Բնակչությունը կազմում է 6908 մարդ (դեկտեմբերի 31, 2010 թվական)։ Զբաղեցնում է 13,01 կմ² մակերես տարածք։ Պաշտոնական կոդ՝  09 5 76 137։
Կոմունան ստորաբաժանվում է 7 գյուղական շրջանների։


== Ծանոթագրություններ ==


== Արտաքին հղումներ ==
Պաշտոնական կայք
Կարաբազովկա (գյուղ, Զենկովի շրջան)

Կարաբազովկա (ուկրաիներեն՝ Карабазівка), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Կարաբազովկա գյուղում բնակվում էր 163 մարդ։ Բնակավայրը զբաղեցնում է 0,919 կմ² տարածք։ Բնակչության խտությունը կազմում էր 177,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տոյոտայի ուղի

Տոյոտայի ուղին սկզբունքների և վարքագծերի բազմություն է, որն ընկած է Տոյոտա ընկերության ղեկավարման մոտեցումների և արտադրական համակարգի հիմքում։ Տոյոտա ընկերությունն առաջին անգամ իր փիլիսոփայությունը, արժեքները և արտադրական իդեալները ամփոփել է 2001 թ․։ Այն կազմված է հետևյալ երկու կարևորագույն ոլորտների սկզբունքներից՝ շարունակական բարելավում և հարգանք մարդկանց նկատմամբ։


== Ընդհանուր սկզբունքներ ==
Սկզբունքների երկու առանցքային կետերն են շարունակական բարելավումը և հարգանքը մարդկանց նկատմամբ։ Շարունակական բարելավման սկզբունքն ներառում է երկարաժամկետ տեսլականի ստեղծումը, աշխատանքային մարտահրավերները, շարունակական նորարարությունը։ Հարգանք մարդկանց նկատմամբ սկզբունքը ներառում է հարգանք ստեղծելու ուղիները և թիմային աշխատանքը։


== Բիզնեսի վարման 14 սկզբունքները` ==
Ընդունիր որոշումներ կառավարման համար հաշվի առնելով երկարաժամկետ հեռանկարները, անգամ եթե դա վնաս է հասցնում կարճաժամկետ ֆինանսական նպատակներին։
Անընդհատ հոսքի տեսքով գործընթացները նպաստում են խնդիրների բացահայտմանը։
Օգտագործիր առանձնացման միջոցը, որպեսզի խուսափես կրկնարտադրությունից։ Արտադրության գործընթացի կազմակերպումը պահանջում է, որպեսզի սպառողը ստանա այն ինչ պետք է իրեն անհրաժեշտ պահին և քանակությամբ։
Հավասարաչափ բաշխի աշխատանքի ծավալը։ Ճիշտ խնայողական արտադրություն ստեղծելու և սպասարկման որակի բարելավմանը հասնելու համար անհրաժեշտ է հավասարեցնել արտադրական գրաֆիկը՝ ոչ միշտ խստորեն հետևելով պատվերների ընդունման հաջորդականությանը։
Կանգնեցրու արտադրությունը, եթե դա է պահանջում որակի պահպանումը։
Ընդունված խնդիրները և աշխատակիցների լիազորությունները՝ անդադար կատարելագործման հիմքն են։
Օգտագործիր տեսողական վերահսկում, որ ոչ մի խնդիր չմնա աննկատ։
Օգտագործիր միայն վստահելի և փորձարկված տեխնոլոգիաներ։
Պատրաստիր առաջնորդներ, որոնք լիովին տիրապետում են իրենց գործին, քարոզում են ընկերության փիլիսոփայությունը և կարող են սովորեցնել այս ամենը ուրիշներին։
Պատրաստիր յուրահատուկ մարդկանց և ձևավորիր թիմեր՝ ընկերության փիլիսոփայությունը քարոզող։
Հարգիր գործընկերներիդ և պատվիրատուներիդ, առաջադրիր նրանց բարդ խնդիրներ և օգնիր կատարելագործվել։
Եթե ցանկանում ես հասկանալ իրավիճակը, ապա նայիր ամեն ինչին քո աչքերով (Գենչի Գենբուցու)։
Որոշումներ ընդունելիս մի շտապիր, դիտարկիր բոլոր հնարավոր տարբերակները։
Դարձրու կազմակերպությունդ ուսուցանվող ի հաշիվ անդադար վերլուծության և կատարելագործման։


== Աղբյուրներ ==
Տոյոտայի պաշտոնական կայքը
Զեփյուռ (անձնանուն)

Զեփյուռ, հայկական իգական անուն։ Առաջացել է հայերեն զեփյուռ՝ «քաղցրաշունչ քամի» բառից, որը հունական ծագում ունի։ Նորակերտ անուն է։ Տարածված է արևմտահայերի շրջանում։ Հնուց չի ծագել։


== Ծանոթագրություններ ==
Նևա

Նևա (ռուս.՝ Нева), գետ Ռուսաստանում (Լենինգրադի մարզ, Սանկտ Պետերբուրգ), որը միացնում է Լադոգա լիճը Բալթիկ ծովի Ֆիննական ծոցի Նևա գետի ծովախորշի հետ։
Երկարությունը 74 կմ է, սեփական ավազանի մակերեսը՝ 5 000 կմ²։ Նևա գետը՝ միակն է, որը դուրս է հոսում Լադոգա լճից։ Նևայի ափին գտնվում են չորս քաղաքներ՝ Շլիսելբուրգը, Կիրովսկը, Օտրադնոեն, Սանկտ Պետերբուրգը, և մի քանի տասնյակ այլ բնակավայրեր։ Նավարկելի է ամբողջ երկայնքով, համարվում է Վոլգա-Բալթյան ջրային ուղու և Բելոմոր-Բալթյան ջրանցքի մի մասը։


== Անվան ծագում ==
Ֆիննական «նևա» բառից (ֆիններեն՝ Nevajoki, Nevajärvi, ֆիններեն՝ neva՝ ճահիճ (խորը)։
Շվեդական «նյու» բառից (շվեդերեն՝ ny՝ նոր)։ Լայնորեն տարածված բառ է բոլոր հնդեվրոպական լեզուներում։Ֆիննական բառը ակտիվորեն օգտագործվում է ժամանակակից ֆիներեն լեզվի մեջ, այդ թվում նաև տեղանվանաբանության մեջ, neva բառի տեսքով, նշանակում է ճահճային տեղանքի տեսակ՝ անցումային ճահիճներ։ Չունի նմանօրինակներ ուգրո-ֆիննական լեզուներումում, ինչը վկայում է ֆիննական ծագման մասին։
Շվեդական վարկածն ամենաթույլն է. բոլոր շվեդական աղբյուրներում գետը կոչվում է Նևա, շվեդական տարածքների ընդլայնումը դեպի Ֆինլանդիա սկսվել է շատ ավելի ուշ, երբ տարածքը արդեն բնակեցված էր և անվանումները արդեն տրվել էին։
Նևա գետի ջրանվան ծագման մյուս վարկածն առաջարկում է պատմաբան Վյաչեսլավ Կուլեշովի աշխատությունը, որի եզրակացություններն աջակցություն են ստացել հնագետ Դմիտրի Մաչինսկու և ֆիննո-ուգորական լեզվագետներ Եվգենի Խելինսկու և Վլադիմիր Նապոլսկու կողմից։
Կուլեշովը եկել է այն եզրակացության, որ Նևա ջրանունը համարվում է հին եվրոպական և գալիս է հնդեվրոպական նախալեզվից *neṷa «նոր»։ Նրա ծագումնաբանությունը կապված է Արևելյան Մերձբալթիկայի հնդեվրոպական ցեղերի հետ, ովքեր, հավանաբար, կապակցված են եղել հին գերմանացիների և բալթերի հետ։ «Նոր» իմաստը կապված է գետի առաջացման առանձնահատկությունների հետ. հնարավոր է, որ հենց այդ հին գերմանացիները դարձել են վկաներ, թե ինչպես է ջուրը Լադոգա լճից ներթափանցում Ֆիննական ծոց, այդ պատճառով առաջացած գետը անվանել են «նոր»։ Երբ արևելքից տարածաշրջան են եկել մերձբալթյան-ֆիննական ժողովրդները, նրանք փոխառել են գետի այդ հնդեվրոպական անվանումը։ Սլավոնական բնակչությունն իրենց հերթին փոխառել է Նևա անվանումը մերձբալթյան-ֆիննական Neva (joki) բառից։ Գետի սկանդինավյան անվանումը, այդպիսով, մինչ այժմ պահպանել է բրոնզի դարից եկած իր շարունակական իրավահաջորդությունը և սկզբնական իմաստը։
Հին ռուսական ավանդության մեջ Նևա անվանումն առաջին անգամ կիրառվել է «Ալեքսանդր Նևսկու մասին պատմվածք»-ի մեջ (13-րդ դար)։ Դրանից առաջ հին ռուսական Նևո անվանումը գործածվում էր Լադոգա լճի համար։


== Հիդրոգրաֆիա ==
Նևա գետի երկարությունը կազմում է 74 կմ, ավազանի մակերեսը՝ 281000 կմ2 է։ Գետի ջրի ծախսը միջինում կազմում է 2500 մ3։


== Վտակներ ==
Նևա գետի վտակներն են ձախից՝ Մգա, Տոսնա, Իժորա, Սլավյանկա, Մուրզինկա, աջից՝ Օխտա, Սև գետերը։


== Տես նաև ==
Գետ
Գետաբերան


== Ծանոթագրություններ ==


== Արտաքին հղումներ ==
Կայք՝ նվիրված Նևա գետին
Իջևանի արգելավայր

Իջևանի արգելավայր, արգելավայր, բնության հատուկ պահպանվող տարածք, Հայաստանի Տավուշի մարզում։ Կազմավորվել է 1971-ին, ունի 5908 հեկտար տարածք։ Գտնվում է Աղստև գետի ավազանում, Իջևանի լեռնաշղթայի լանջերին՝ ծովի մակարդակից 900-2100 մ բարձրություններում։ Ստեղծվել է՝ անտառային լանդշաֆտների և կենդանիների (այծյամ, բծավոր եղջերու, գորշ արջ, կովկասյան մայրեհավ) պահպանության նպատակով։


== Ծանոթագրություններ ==
Արսեն Սաֆարյան

Արսեն Ալբերտի Սաֆարյան (ապրիլի 12, 1977(1977-04-12), Ծմակահող, Մարտակերտի շրջան, ԼՂԻՄ, Ադրբեջանական ԽՍՀ, ԽՍՀՄ), հայ երգիչ։


== Կենսագրություն ==
Արսեն Սաֆարյանը ծնվել է 1977 թվականի ապրիլի 12-ին ԼՂԻՄ Մարտակերտի շրջանի Ծմակահող գյուղում։
1980 թվականին տեղափոխվել է քաղաք Հրազդան։
Դպրոցում սովորելու տարիներին խաղացել է ֆուտբոլ, մականախաղ և հաճախել է քանդակագործության խմբակ։
17 տարեկան հասակում ստացել է սպորտի վարպետի կոչում։
1994-1998թթ սովորել է Երևանի ֆիզիկական կուլտուրայի ինստիտուտի մարզախաղերի բաժնում։
16 տարեկան հասակում սկսել է նվագել կիթառ և կատարել տարբեր ժանրերի երգեր։
1995 թվականից երգել է Երևանի Կոմիտասի անվան պետական կոնսերվատորիային կից «Ամադեուս» երաժշտական կենտրոնում։
1996թ. մասնակցել է Հայաստանի Երգի պետական թատրոնի ամենամյա «Այո» երգի մրցույթին և մինչ 2000թ. սովորել ու աշխատել է թատրոնում։
2000 թվականից սկսել է անհատական գործունեության։ Մասնակցել է բազմաթիվ համերգների Հայաստանում և արտերկրում, ունեցել է մենահամերգներ Երևանում և Արցախում։ Արժանացել է բազմաթիվ մրցանակների։ Արսեն Սաֆարյանի երգերի խոսքերի մեծ մասի հեղինաը հենց նրա եղբայրն է Արթուր Սաֆարյանը
Թողարկել է 6 ձայնասկավառակ, նկարահանել է 20-ից ավելի տեսահոլովակ տեսահոլովակ։


== Ընտանիք ==
Ամուսնացած է ունի երկու երեխա։


== Սկավառակագրություն ==
2003 - Եկար անցար
2006 - Կյանքից ավելի
2007 - Ընդամենը 30
2009 - Հուշերի քաղաք
2013 - Սիրո աղոթք


== Ծանոթագրություններ ==
Լինկոլն շրջան (Մոնտանա)

Անվան այլ կիրառումների համար տե՛ս՝ Լինկոլն շրջան (այլ կիրառումներ)Լինկոլն շրջան (անգլ.՝ Lincoln County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 9.358 կմ² է, բնակչությունը՝ 18.837 մարդ (2000 թ. տվյալներով)։ Շրջկենտրոնն է Լիբի բնակավայրը։ Կազմավորվել է 1909 թ.։
Խարաբասոր Վերին

Խարաբասոր Վերին, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վլադիմիր Կուտուզով

Վլադիմիր Կուտուզով (ռուս.՝ Кутузов, Владимир Николаевич, մայիսի 22, 1921(1921-05-22), ԽՍՀՄ - նոյեմբերի 10, 2010(2010-11-10), Մոսկվա, Ռուսաստան), խորհրդային և ռուս հնչյունային ռեժիսոր, աշխատել է «Սոյուզմուլտֆիլմ» ստուդիայում։


== Կենսագրություն ==
Ծնվել է 1921 թվականին։
1940-45 թվականներին ծառայել է Խաղաղ օվկիանոսի նավատորմում։ Եղել է Հայրենական մեծ պատերազմի մասնակից (1941—1945 թվական)։ ՌՍԽՍՀ մշակույթի վաստակավոր աշխատող (1986 թվական)։


== Կարճ Ֆիլմագրություն ==


===== Հնչյունային օպերատոր =====


===== 1960-ական թվականներ =====
Ուրախ կարուսել № 1 (1969 թվական)
Աղջիկը և փիղը (1969 թվական)
Ձմեռ պապը և ամառը (1969 թվական)
Ոսկե տղան (1969 թվական)
Հեքիաթ Գնդլիկ բոքոնիկի մասին (1969 թվական)


===== 1970-ական թվականներ =====


===== 1980-ական թվականներ =====


===== 1990-ական թվականներ =====


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — С. 379-380. — 816 с. — 3000 экз. — ISBN 5-9265-0319-4


== Արտաքին հղումներ ==
Վլադիմիր Կուտուզով (1921—2010) (անգլ.) Internet Movie Database կայքում
Վլադիմիր Կուտուզովը Animator.ru կայքումՀովհաննես Այվազյան (գլխավոր խմբագիր-տնօրեն) և ուրիշներ,  Հայաստանի բնաշխարհ (հանրագիտարան), Երևան, «Հայկական հանրագիտարան հրատարակչություն», 2006 — 692 էջ. — 3500 հատ, ISBN 5-89700-029-8։
Շնեկ (այլ կիրառումներ)

Շնեկ, (գերմ.՝ Schnecke), կարող է նշանակել՝

Պտուտականման ելուստներով (հոծ, ժապավենային, թիակավոր կամ ձևավոր) լիսեռ։ Կիրառվում է կոնվեյերներում, ճանապարհային մեքենաներում, քիմիական արտադրության տեխնոլոգիական մեքենաներում և այլուր։
Պտուտակային հոսքագիծր։ Բաղկացած է պտուտականման ելուստներով լիսեռից, հաղորդակի մեխանիզմից։ Հիմնականում կիրառվում է սորուն և հեղուկ բեռևերի տեղափոխման համար։ Պտտման արագությունը 50—150 պտ/ր է։
Էլեոնորա Դուզե

Էլեոնորա Դուզե (իտալերեն՝ Eleonora Duse, իսկական անունը՝ Էլեոնորա Ջուլիա Ամալիա Դյուզյան, հոկտեմբերի 3, 1858(1858-10-03)[…], Վիջևանո, Պավիա, Լոմբարդիա, Լոմբարդո-Վենետիկ, Ավստրիական կայսրություն - ապրիլի 21, 1924(1924-04-21)[…], Փիթսբուրգ, Փենսիլվանիա, ԱՄՆ), իտալացի դերասանուհի, XX դարի սկզբի խոշոր ողբերգակներից է. նրա արվեստին բնորոշ էին հատկապես հմայիչ ու նուրբ, սակայն հակասական բնավորություններ, որոնք դերասանուհին բացահայտել է հոգեբանական խոր ու ճշմարտացի վերլուծություններով։


== Կենսագրություն ==
Էլեոնորա Դուզեն ծնվել է դերասանների ընտանիքում. պապը իտալական Կոմեդիա դել Արտե թատրոնի հիմնադիրներից էր, իսկ հայրը՝ շրջիկ դերասան։ 4 տարեկանից Դուզեն մասնակցել է շրջիկ թատերախմբերի ներկայացումներին։ 15 տարեկանում խաղացել է Ջուլիետի դերը (Վիլյամ Շեքսպիրի «Ռոմեո և Ջուլիետ»)։ Դուզեն ճանաչվել է Թերեզ Ռաքենի դերով՝ Էմիլ Զոլայի համանուն գործում։ Այնուհետև խաղացել է Կլեոպատրա, Դեզդեմոնա, Օֆելյա (Վ. Շեքսպիրի «Անտոնիո և Կլեոպատրա», «Օթելլո», «Համլետ»)։
1880-ական թվականների վերջին Իտալիայում ամենաճանաչված դերասանուհին էր։ 1887 թվականին սեփական թատերախմբով հաջողությամբ հանդես է եկել նախ՝ Իտալիայում, ապա՝ Եվրոպայի այլ երկրներում, ԱՄՆ-ում, Հարավային Ամերիկայում, Եգիպտոսում, 1891 – 1892 թվականներին և 1908 թվականին՝ Ռուսաստանում, որտեղ նրան բարձր են գնահատել Անտոն Չեխովը, Կոնստանտին Ստանիսլավսկին և ուրիշներ։ Դուզեն Իտալիայում առաջինն է մարմնավորել Հենրիկ Իբսենի հերոսներին՝ Նորա, Հեդդա Գաբլեր, Ֆրու Ալվինգ («Նորա», «Հեդդա Գաբլեր», «Ուրվականներ»)։
1908–1911 թվականներին Վահրամ Փափազյանը Դուզեի հետ ներկայացումներով շրջագայել է Եվրոպայի բազմաթիվ քաղաքներում։ Նա իր «Հետադարձ հայացք» գրքում Դուզեին համեմատել է Սառա Բեռնարի հետ և նրանց արվեստը հավասար գնահատել։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Էլեոնորա Դուզեն հայկական հանրագիտարանում
Հինու

Հինու (էստ․՝ Hinu), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սմելովկա (Տարասովսկի շրջան)

Անվան այլ կիրառումների համար տե՛ս՝ Սմելովկա (այլ կիրառումներ)Սմելովկա (ռուս.՝ Смеловка), գյուղ Ռուսաստանի Ռոստովի մարզի Տարասովսկի շրջանում։ Մտնում է Տարասովսկի գյուղական համայնքի կազմի մեջ։
Լեպիդոլիթ

Լեպիդոլիթ,  (հուն․՝ λεπίς – թեփուկ և … լիթ), միներալ փայլարների խմբից։ Սովորաբար պարունակում է K-ին տեղակալող Na, Rb, Cs խառնուրդներ։ 
Կախված ստրուկտուրայից բյուրեղագիտական համակարգը մոնոկլինային կամ տրիկլինային է։ Առաջացնում է թերթավոր, նուրբ թեփուկավոր ագրեգատներ։ 
Գույնը՝ սպիտակ, վարդագույն, գունատ–մանուշակագույն։ 
Կարծրությունը՝ 2,5–4, խտությունը՝ 2900 կգյ/մ³։ 
Հանդիպում է գրանիտներում, գրեյզեններում, պեգմատիտներում։ Հումք է Li, Rb, Cs ստանալու համար։


== Արտաքին հղումներ ==
Լեպիդոլիթը միներալների կատալոգում


== Ծանոթագրություններ ==
Դժոխքի հրեշտակները (ֆիլմ, 1930)

«Դժոխքի հրեշտակները» (անգլ.՝ Hell's Angels), ամերիկյան դրամա և ռազմական ֆիլմ՝ նկարահանված 1930 թվականին։ Ֆիլմի ռեժիսորն է Հովարդ Հյուզը։ «Դժոխքի հրեշտակները» կինոնկարը պատմում է Առաջին համաշխարհային պատերազմի մասին։


== Սյուժե ==
Երկու եղբայրներ՝ Ռոյն ու Մոնտեն նախքան Առաջին համաշխարհային պատերազմի սանձազերծումը ինքնակամ մտնում են Թագավորական ռազմաօդային ուժերի շարքերը։ Նրանք այստեղ հույժ վտանգավոր հանձնարարություն են ստանում՝ վերացնել Գերմանիայի ռազմական գործարաններից մեկը։ Օդաչուները հաջողությամբ հասնում են իրենց նպատակին, սակայն, հետդարձի ճանապարհին, նրանց սպասվում է հակառակորդի կործանիչների հետ դաժան մենամարտ։


== Դերասանական կազմ ==


== Նկարահանող խումբ ==
Ռեժիսոր՝ Հովարդ Հյուզ, Ջեյմս Ուեյլ, Էդմունդ Գուլդինգ
Պրոդյուսեր՝ Հովարդ Հյուզ
Սցենարի հեղինակ՝ Հովարդ Էսթաբրուկ
Բեմադրող՝ Ջեյմս Ուեյլ


== Հետաքրքիր փաստեր ==
Կինոնկարը սև-սպիտակ է, սակայն կադրերում տեղ-տեղ երևում են նաև կապույտ ու կարմիր երանգավորումներ։
Թե ինչպես են անցել նկարահանումներն ու ֆիլմի պրեմիերան, մանրամասն ներկայացված է ամերիկյան «Ավիատորը» ֆիլմում։
«Դժոխքի հրեշտակները» ֆիլմի բյուջեն կազմել է 4 միլինոն ԱՄՆ դոլար, որն այդ ժամանակ չափազանց մեծ գումար էր ֆիլմերի համար։ Բայց ֆիլմը մեծ գնահատանքի արժանացավ հանդիսատեսի կողմից և շայույթը կազմեց կրկնապատիկը՝ 8 միլիոն դոլար։


== Ծանոթագրություններ ==


== Գրականություն ==
Balio, Tino. United Artists: The Company Built by the Stars. Madison, Wisconsin: University of Wisconsin Press, 2009. ISBN 978-0-299-23004-3.
Barlett, Donald L. and James B. Steele. Empire: The Life, Legend and Madness of Howard Hughes. New York: W.W. Norton & Company, 1979. ISBN 0-393-07513-3, republished in 2004 as Howard Hughes: His Life and Madness.
Baxter, John. Stanley Kubrick. New York: Da Capo Press, 1997. ISBN 978-0-7867-0485-9.
Brown, Peter Harry and Pat H. Broeske. Howard Hughes: The Untold Story. New York: Penguin Books, 1996. ISBN 0-525-93785-4.
Budiansky, Stephen. Air Power. London: Penguin Group, 2004. ISBN 978-0-670-03285-3.
Curtis, James. James Whale: A New World of Gods and Monsters. Boston: Faber and Faber, 1998. ISBN 0-571-19285-8.
Dolan, Edward F. Jr. Hollywood Goes to War. London: Bison Books, 1985. ISBN 0-86124-229-7.
Farmer, James H. "Howard & Hell's Angels". Air Classics',' Volume 26, Number 12, December 1990.
Hardwick, Jack and Ed Schnepf. "A Viewer's Guide to Aviation Movies". The Making of the Great Aviation Films, General Aviation Series, Volume 2, 1989.
Orriss, Bruce. When Hollywood Ruled the Skies: The Aviation Film Classics of World War II. Hawthorne, California: Aero Associates Inc., 1984. ISBN 0-9613088-0-X.
Osborne, Robert. 65 Years of the Oscar: The Official History of the Academy Awards London: Abbeville Press, 1994. ISBN 1-55859-715-8.
"Production of 'Hell's Angels' Cost the Lives of Three Aviators." Syracuse Herald, December 28, 1930, p. 59.
Robertson, Patrick. Film Facts. New York: Billboard Books, 2001. ISBN 0-8230-7943-0.


== Արտաքին հղումներ ==
Hell's Angels(անգլ.) ֆիլմը Internet Movie Database կայքում
«Hell's Angels»(անգլ.) ֆիլմը allmovie կայքում:
Գեղեցիկ արվեստների թանգարան (Հյուսթոն)

Գեղեցիկ արվեստների թանգարան (անգլ.՝ Museum of Fine Arts, Houston, կրճատ` MFAH), թանգարան Հյուսթոնում, ԱՄՆ-ի ամենամեծ գեղարվեստական թանգարաններից մեկը և ամենամեծը Տեխասում։ Թանգարանի մշտական ցուցադրությունը ներկայացնում է ավելի քան 6000 տարվա պատմություն և պարունակում է ավելի քան 63.000 ցուցանմուշ։ Թանգարանի հիմնական հավաքածուները հիմնականում տեղադրված են երկու հարևան շինություններում, որոնք միացած են գետնանցումով։ Դրանք են Օդրի Ջոնս Բեք (անգլ.՝ The Audrey Jones Beck Building) և Քերոլայն Վիքք Լոու (անգլ.՝ The Caroline Wiess Law Building) շինությունները։

Բացի դրանից, թանգարանի մեջ են մտնում նաև Լիլլի և Հյու Ռոյ Կալլեն քանդակների այգին, Արվեստի դպրոցն ու Գլեսսելի տարրական դպրոցը (անգլ.՝ Glassell School of Art and Glassell Junior School), Բայու-Բենդի հավաքածուն և այգիները (անգլ.՝ Bayou Bend Collection and Gardens) և Ռիենզի շինությունը։


== Թանգարանի հավաքածուներ ==


=== XV-XVI դարերի եվրոպական գեղանկարչություն ===
XV-XVI դարերի Եվրոպայի գեղանկարչության հավաքածուն ներկայացված է այնպիսի նկարիչների գործերով, ինչպիսիք են Ռոգիր վան դեր Վայդենը («Աստվածամայրը մանկան հետ»), Հանս Մեմլինգը («Ծեր կնոջ դիմանկարը», 1468-1470), Սանդրո Բոտտիչելլին («Մանուկ Հիսուսին խոնարհումը», մոտավորապես` 1500 թվական), Բարտոլոմեո Վենետո («Տղամարդու դիմանկարը», 1512 թվական և «Կնոջ դիմանկարը», 1520-ական թվականներ), Սեբաստիան դել Պիոմբո («Անտոն Ֆրանչեսկո Ալբիցցի», 1525 թվական), Լուկաս Կրանախ Ավագը («Լուկրեցիայի ինքնասպանությունը», 1529 թվական) և այլն։

		
		
		


=== XVII-XVIII դարերի եվրոպական գեղանկարչություն ===

		
		
		


=== XIX-XX դարերի եվրոպական գեղանկարչություն ===

		
		
		
		
		
		
		


=== Ամերիկյան գեղանկարչություն ===

		
		
		


== Ծանոթագրություններ ==
Շիրվանսկայա Վոդոկաչկա

Շիրվանսկայա Վոդոկաչկա (ռուս.՝ Ширванская Водокачка), գյուղ Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հուկկաննաս

Հուկկաննաս (Հուկանա, Խուկաննաս, Խուկանա, մ.թ.ա. 14-րդ դար - մ. թ. ա. 1345), Հայասայի արքա մ.թ.ա. 1375 - մ.թ.ա. 1345 թվականներին, Հայասայի Մարիաս թագավորի որդին։
Մ.թ.ա. 1350 թվականին Խեթական թագավորությունը գրավում է Ծոփքը, բայց մ.թ.ա. 1349 թվականին, Հուկկաննասին հաջողվում է ետ վերադարձնել երկիրը։ Մ.թ.ա. 1345 թվականին խեթերը կրկին գրավում են Ծոփքը, որի արդյունքում Թեգարամայի և Մելիդի իշխանությունները անցնում են խեթերին, իսկ Հուկկաննասը ստիպված է լինում ընդունել Խեթական թագավորության գերագահությունը։ Սակայն դա նրան չի խանգարում և նա նույն թվականին հարձակվում է Կապադովկիայի վրա, ստիպելով խեթերին նահանջել Միտաննիի տարածքներից։


== Սուպպիլուլիումաս Ա-ի դաշնագիրը Հայասայի արքա Հուկկաննասի հետ ==
Հուկկաննասը Սուպպիլուլիումաս Ա-ի հետ կնքել է դաշնագիր, ըստ որի նա պարտավորվում էր ռազմական օգնություն տրամադրել Խեթական թագավորությանը, վերադարձնում խեթական փախստականներին, իսկ Սուպպիլուլիումաս Ա-ն կնության է տալիս նրան իր քրոջը։
Սուպպիլուլիումաս Ա-ի և Հայասայի արքա Հուկկաննասի դաշնագրից հատվածներ՝

«Այսպես [է] Սուպպիլուլիումասը, Արևայինը, Հաթթի երկրի թագավորը։ Տես, քեզ՝ Հուկաննասիդ, երկրորդ կարգի հերոսին, ես առաջ մղեցի։ Ես քեզ Հաթթուսասում և հայասացիների ներկայությամբ պատիվ մատուցեցի՝ իմ քրոջը ես բարյացակամորեն քեզ կնության տվեցի։ Քո մասին ողջ Հաթթի երկիրը, Հայասա երկիրը և բոլոր դրսի ու ներսի երկրները լսեցին։ Դու, Հուկաննաս, միայն Արևայինի բարի իշխանությունը ճանաչիր։ Եվ իմ որդուն, ում Արևային նշանակեմ, ասա, որ սրան թող բոլորը ճանաչեն։ Եթե նրան հանդիսավոր կերպով ներկայացնելիս լինեմ, Հուկաննաս, դու էլ նրան ճանաչիր։ Իսկ նրա եղբայրներին (ովքեր իմ որդիներն են), և իմ եղբայրներին ճանաչիր որպես լավ եղբայրների ու ընկերների»։
«Քո երկրի համար ուրիշ տեր չեմ նշանակել։ Իսկ թշնամուն քո երկրից դուրս եմ քշել, Արևայինս էլ քեզ քո հոր տեղն եմ նշանակել»։
«Մարիասը, որը կար, այս գործի հառիթով մահացավ։ Նա հիերոդուլի մոտ չգնաց, նայում էր նրա վրա։ Արևայինիս հայրն էլ երբեմն պատուհանից հետևում էր։ Նրան (Մարիասին) հանցանքը համակեց։ (Հայրս) ասաց՝ ինչու դու նրա վրա նայեցիր։ Նա (Մարիասը) այդ բաի պատճառով մահացավ»։


== Ծանոթագրություններ ==


== Աղբյուրներ ==
«Հայ Ժողովրդի Պատմության Քրեստոմատիա», հատոր 1, էջ 8-9


== Տես նաև ==
Հայասայի արքաների ցանկ
Հայասա
Սերպ (գյուղ, Ալնաշսկի շրջան)

Սերպ (ռուս.՝ Серп), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 98 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարգարեթ Ֆրեդքուլլա

Մարգարեթ Ֆրեդքուլլա (անգլ.՝ Margaret Fredkulla)  (1080 - նոյեմբերի 4, 1130(1130-11-04)), Շվեդիայի Ինգի I Մեծ թագավորի դուստրը, այնուհետև Նորվեգիայի թագուհին (1100—1103)՝ ամուսնանալով Մագնուս III Բոկոտն Նորվեգիայի թագավորի հետ, իսկ նրա մահից հետո ամուսնանալով Դանիայի Նիլս թագավորի հետ , դարձել է Դանիայի թագուհին (1105—1130)։ Դե ֆակտո ժամանակավոր ղեկավարել է Դանիան։


== Կենսագրություն ==
Մարգարեթը ծնվել է արքայական ընտանիքում։ Շվեդիայի Ինգի I Մեծ թագավորի և Հելենա թագուհու չորս երեխաներից մեկն էր։ Ծննդյան տարեթիվը, ամիսն ու օրն անհայտ է ։


=== Նորվեգիայի թագուհի ===
1101 թվականին նա ամուսնացավ Նորվեգիայի Մագնուս III թագավորի հետ։ Նրանց ամուսնությունը հաշտության պայմանագիր էր Շվեդիայի և Նորվեգիայի միջև։ Մարգարեթին հաճախ էին կոչում «Մարգարեթ խաղաղության աղջիկ» անունով։ Որպես օժիտ հայրը նրան հողատարածքներ էր տրվել, այդ թվում Վեստերգյոտլանդը։
1103 թվականին, ամուսնությունից երկու տարի անց, նրա ամուսնու մահից հետո, Մարգարեթը լքեց Նորվեգիան։ Նորվեգայից նրա հեռանալը համարվում էր որպես վիրավորանք նորվեգացիների կողմից, ովքեր սպասում էին նրա մնալուն, բացի այդ նրան մեղադրում էին Սուրբ Օլավի սուրբ մասունքները գողանալու մեջ։


=== Դանիայի թագուհի ===
1105 թվականին Մարգարեթն ամուսնացավ Դանիայի արքա Նիլսի հետ։ Նիլսը թագավորել է 1104 թվականից, և նկարագրվել է իբրև պասիվ թագավոր, ով իր երկրի գործերը թողել էր իր թագուհուն։ Նա իր օրհնությամբ թույլ էր տվել կնոջը ղեկավարել երկիրը։ Մարգարեթը համարվում էր իմաստուն ղեկավար և նրա կառավարման օրոք Դանիայի ու իր հարազատ ծննդավայրի՝ Շվեդիայի միջև խաղաղ հարաբերություններ են միշտ պահպանվել ։ Նա ստեղծեց իր սեփական մետաղադրամները, որը յուրահատուկ էր այդ ժամանակների թագուհու համար։ Տպված այդ դանիական մետաղադրամները կրում էին «Մարգարեթ-Նիլս» մակագրությունը ։
Ինգի I Մեծ թագավորի մահից հետո, 1110 թվականին Շվեդական գահ բարձրացավ նրա եղբորորդին։ Մարգարեթի ավագ քույրը՝ Քրիստինան, ապրում էր Ռուսաստանում, և հորից իրեն հասած ժառանգությունը կիսում է քույրերի մեջ, որովհետև բավական հեռու էր ապրում հայրենի երկրից ։ Իսկ Մարգարեթն իր ժառանգությունը կիսում է իր քրոջ դստրեր՝ Ինգրիդի, (Նորվեգիայում) և Ինգեբորգի (Դանիայում) միջև, յուրաքանչյուրին տալով մեկ քառորդ մաս։
1114 թվականին Մարգարեթը Թեոբալդուս Սթամփենսիսի կողմից մի նամակ ստացավ, որում նրան շորհակալություն էր հայտնում Կանի եկեղեցու ազատության համար։


=== Մահը ===
Մարգարեթի մահից հետո, 1130 թվականին Նիլս արքան ամուսնացավ Շվեդիայի ՝ Ուվիլդ թագուհու հետ, ով այրի էր։
Շվեդիայում եղած հողերն իր որդու համար հիմք դարձան, ով հետագայում պայքարեց գահին բարձրանալու համար։ Երբ նրա առաջին զարմիկ Ինգե II փոքրը մահացավ, Մանգուսը որպես արքայի ավագ թոռ պահանջեց գահին նստելու իրավունքը և ինքը դարձավ Շվեդիայի թագավոր։
Մարգարեթն ունեցել է երկու երեխա՝ Նիլսի հետ համատեղ կյանքից․

Ինգ Նիլս, մահացել է երեխա հասակում (մահ․ է երեխա ժամանակ)
Շվեդիայի Մանգուս I թագավոր (ծնվ․ 1106 թվական)


== Աղբյուրներ ==
Dick Harrison Gud vill det – Nordiska korsfarare under medeltiden (2005)
Nanna Damsholt Kvindebilledet i dansk højmiddelalder (1985)


== Արտաքին հղումներ ==
Margareta Fredkulla


== Ծանոթագրություններ ==
Սերգեյ Ալեքսեև (գրող)

Սերգեյ Ալեքսեև (ռուս.՝ Алексеев, Сергей Петрович, ապրիլի 1, 1922(1922-04-01), Պլիսկով (գյուղ, Պոգրեբիշչեի շրջան), Lipovets County, Կիևի նահանգ, Ուկրաինական ԽՍՀ - մայիսի 16, 2008(2008-05-16), Մոսկվա, Ռուսաստան), խորհրդային և ռուս գրող, ԽՍՀՄ Պետական մրցանակի դափնեկիր (1984 թվական)։


== Կենսագրություն ==
Ծնվել է 1922 թվականի ապրիլի 1-ին, Կիևի նահանգի (այժմ` Վիննիցայի մարզի Պոգրեբիշչեի շրջան) Պլիսկով գյուղում, գյուղական բժշկի ընտանիքում։ 10 տարեկան հասակից ապրել է Մոսկվայում։ Դպրոցից հետո, 1940 թվականին ընդունվել է Պոստավա քաղաքի ավիացիոն ուսումնարան (Արևմտյան Բելառուսում)։ Պատերազմի սկսվելու ժամանակ նա եղել է դաշտային ճամբարում, սահմանի մոտ, բայց կուրսանտ Ալեքսեևը գործուղվել է Օրենբուրգի օդաչուական ուսումնարան։
Առանց ռազմական ուսումնարանում ուսումից կտրվելու ընդունվել է Օրենբուրգի մանկավարժական համալսարանի պատմական ֆակուլտետ, 1 տարի և 5 ամսվա ընթացքում անցել է ամբողջ կուրսը և 1944 թվականին դիպլոմ է ստացել։ Ուսումնարանն ավարտելուց հետո մնացել է այնտեղ որպես հրահանգիչ և մինչև պատերազմի ավարտը զբաղվել է կուրսանտների պատրաստմամբ։ 1945 թվականից եղել է Խորհրդային Միության կոմունիստական կուսակցութան անդամ։ 1945 թվականի վերջին զորացրվել է վնասվածքի պատճառով, որն ստացել էր ուսումնական թռիչքի ժամանակ։ Եղել է «Մանկական գրականություն» հրատարակչության խմբագիրը, 1950 թվականից` պատասխանատու քարտուղար, ավելի ուշ` ԽՍՀՄ գրողների միության մանկական գրականության հանձնաժողովի նախագահ։ 1958 թվականին դարձել է գրողների միության անդամ։ Մանկական գրականության զարգացման հարցերի վերաբերյալ հոդվածների հեղինակ է։ 1965-1996 թվականներին եղել է «Մանկական գրականություն» ամսագրի գլխավոր խմբագիրը։
Սերգեյ Ալեքսեևի առաջին` «ԽՍՀՄ-ի պատմությունը։ Դասագիրք 4-րդ դասարանի աշակերտների համար» (Վլադիմիր Կարցովի հետ համահեղինակությամբ) գիրքը լույս է տեսել 1955 թվականին։ Ալեքսեևը նաև երեխաների համար նախատեսված «Հարյուր հեքիաթ պատերազմի մասին» գրքի հեղինակն է։ 40 տարում գրել է ավելի գան 30 գիրք` նվիրված Ռուսաստանի պատմությանը (16-րդ դարի կեսերից մինչև 20-րդ դարի կեսերը), որոնք հրատարակվել են 50 լեզուներով։
Մահացել է 2008 թվականի մայիսի 16-ին, Մոսկվայում։ Թաղված է Պերեդելկինո գերեզմանոցում։


== Պարգևներ և մրցանակներ ==
Արժանացել է ԽՍՀՄ Պետական մրցանակի (1984 թվական)՝ «Բոգատիրյան ազգանուններ» գրքի համար (1978)
Արժանացել է ՌԽՍԴՀ Ն. Կրուպսկայայի անվան պետական մրցանակին (1970)` «Հարյուր պատմվածք ռուսական պատմությունից» գրքի համար (1966)
Արժանացել է Համամիութենական Լենինյան Կոմերիտմիության մրցանակի (1979)` «Ընթանում է ժողովրդական պատերազմը», «Բոգատիրյան ազգանուններ», «Հոկտեմբերը քայլում է աշխարհով» մանկական գրքերի համար
Արժանացել է Հանս Քրիստիան Անդերսենի միջազգային դիպլոմի
Արժանացել է Մանկական գրքի միջազգային խորհրդի (IBBY) պատվավոր դիպլոմին` «Հարյուր պատմվածք ռուսական պատմությունից» գրքի համար (1978)
ՌԽՍԴՀ մշակույթի վաստակավոր գործիչ։


== Մատենագրություն ==
Собрание сочинений в трёх томах. — М.: Детская литература, 1982-1984:


== Ծանոթագրություններ ==


== Արտաքին հղումներ ==
Սերգեյ Ալեքսեև, պաշտոնական կայք Archived 2020-11-27 at the Wayback Machine. (ռուս.)
Публикации в журнале «Кукумбер»; вступительная статья С. Миримского
Московские могилы. С. П. Алексеев
Մահմուդ Թեյմուր

Մահմուդ Թեյմուր (արաբ․՝ تيمور، محمود،‎‎,հունիսի 16, 1894(1894-06-16), Կահիրե, Եգիպտոսի խեդիվատ, Օսմանյան կայսրություն - օգոստոսի 25, 1973(1973-08-25), Լոզան, Շվեյցարիա), արաբ գրող։ Արաբերենի ակադեմիայի (Կահիրե) իսկական անդամ։ Եգիպտական ռեալիստական նորավեպի հիմնադիր, Մուհամմադ Թեյմուրի ավագ եղբայրը։ 


== Կենսագրություն ==
Մահմուդ Թեյմուրը ծնվել է բանասեր Ահմեդ Թեյմուրի ընտանիքում։ Սովորել է Բարձրագույն գյուղատնտեսական դպրոցում։ 
1925 թվականին սկսել է հրապարակել իր ստեղծագործությունները։ Նրա վաղ ստեղծագործությունների վրա ազդել են Իվան Տուրգենևը, Անտոն Չեխովը և Գի դը Մոպասանը։
1920-1930-ական թվականների պատմվածքներում նա ցույց է տվել եգիպտական հասարակության տարբեր շերտերի կյանքը։ 1930-ականների վերջից սկսել է դրսևորվել սիմվոլիզմի ազդեցությունը՝ «Անհայտի կանչը» (1939), «Սալվան քամու պոռթկումներում» (1947)։
Եգիպտական հեղափոխությունից (1952) հետո նրա ստեղծագործություններում սկսել են գերիշխել ռեալիզմի միտումները։
Գրել է «Շամրուխ» (1958) և «Կապույտ լապտերներ» (1960) վեպերը, պատմվածքներ, պիեսներ, գրականության պատմությանը և գրական արաբերենին նվիրված աշխատություններ։
Արձակն առանձնանում է հոգեբանական հատկանիշների նրբությամբ և հումանիստական ուղղվածությամբ։


== Ծանոթագրություններ ==
Արտաշես Մամիջանյան

Անվան այլ կիրառումների համար տե՛ս՝ Մամիջանյան (այլ կիրառումներ)Արտաշես Մկրտչի Մամիջանյան (դեկտեմբերի 2, 1910(1910-12-02), Մեղրի - հուլիսի 22, 1999(1999-07-22), Երևան, Հայաստան), հայ խորհրդային ճարտարապետ։ ՀԽՍՀ վաստակավոր շինարար (1960)։ ԽՄԿԿ անդամ 1945 թվականից։


== Կենսագրություն ==
1938 թվականին ավարտել է Երևանի Կարլ Մարքսի անվան պոլիտեխնիկական ինստիտուտը, աշխատել նույն ինստիտուտի ճարտարապետության ամբիոնում, 1967 թվականից՝ քաղաքացիական և արդյունաբերական շենքերի ճարտարապետության ամբիոնի վարիչ, պրոբլեմային լաբորատորիայի գիտական ղեկավար (1960), պրոֆեսոր (1971)։
Մամիջանյանի գիտական աշխատանքները նվիրված են շինարարական տեխնիկայի և ճարտարապետական արվեստի փոխհարաբերության, ինդուստրիալ տնաշինության զարգացման հարցերին։ Կազմել է ՀՊՃՀ համալիրի գլխավոր հատակագիծը (1950)։
Մամիջանյանի նախագծերով Երևանում կառուցվել են՝

Հաղթանակի կամուրջը (1943, ինժեներ՝ Սիմոն Հովնանյան)
Երևանի պոլիտեխնիկական ինստիտուտի գլխավոր (1955), գիտահետազոտական բաժնի (1960) և ռադիո-էլեկտրոնիկայի ֆակուլտետի (1976) մասնաշենքերը
Մարզական համալիրի (1977)
Կենտրոնական Բանկի (1983) մասնաշենքերը
փորձնական բնակելի տներ (1963-1968)
վարչական շենքեր նաև Աշտարակում և Ստեփանավանում


== Պատկերասրահ ==

		


== Ծանոթագրություններ ==
(1744) Հարիետ

(1744) Հարիետ (անգլ.՝ Harriet), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,229619 ա. մ., առավելագույնը մոտենում է 1,9603 ա. մ. հեռավորության վրա և հեռանում 2,4989 ա. մ.։ Արեգակի շուրջ մեկ ամբողջական պտույտ է կատարում 1216,03 երկրային օրվա ընթացքում, իր ուղեծրով շարժվելով միջինում 0,296045 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1744) Հարիետ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լունամատրոնա

Լունամատրոնա  (իտալերեն՝ Lunamatrona), կոմունա Իտալիայում, Սարդինիայի մարզում՝ Մեդիո Կամպիդանո գավառում։
Բնակչությունը կազմում է 1821 մարդ (2008 թվականի տվյալներով), բնակչության խտությունը կազմում է 88.53 մարդ/կմ²։ Զբաղեցնում է 20.57 կմ² մակերես տարածք։
Փոստային ինդեքսն է՝ 9022։ Հեռախոսային կոդը՝ 070։
Կոմունայի հովանավորն է Սուրբ Հովհաննես Մկրտիչը։ Տոնը նշվում է ամեն տարի հունիսի 24-ին։
Արտակարգ լիազորություն

Արտակարգ լիազորություն, կառավարությանը կամ նախարարին օրենքով շնորհված հատուկ իրավունք՝ վերացնելու արտակարգ իրավիճակը՝ չսահմանափակելով ընդունված ժողովրդավար գործընթացով։


== Գրականություն ==
Փիթեր Քոլին,  Իրավաբանության բացատրական բառարան (Dictionary of Law), Երևան, «Գիտանք հրատարակչություն», 2005 — 336 էջ։
Սուլաբի զուգարանների միջազգային թանգարան

Սուլաբի զուգարանների միջազգային թանագարան, գտնվում է Դելիում և ղեկավարվում է «Սուլաբ միջազգային հասարակական ծառայությունների կազմակերպության» կողմից։ Թանգարանը նվիրված է սանիտարական առարկաների, հատկապես զուգարանների պատմությանը։ Ըստ «Թայմ» ամսագրի այս թանգարանը համարվում է մեկը աշխարհի այն 10 ամենատարրօրինակ թանգարաններից, որոնք իրենցից որևէ հետաքրքրություն չեն ներկայացնում։ Թանգարանը բացվել է 1992 թվականին Բժիշկ Բինդեշվար Պաթակի կողմից։ Բինդեշվար Պաթակը հասարակական ակտիվստ է, և «Սուլաբի առողջապահության և հասարակական բարեփոխումների շարժման» հիմնադիրը, ստացել է ազգային և միջազգային տարբեր մրցանակներ, այդ թվում նաև 2009 թվականին՝ Ստոկհոլմի Ջրային Մրցանակ։ Հիմնադրելով այս թանգարանը՝ նա նպատակ ուներ ընդգծելու առողջապահական ոլորտում առաջացող խնդիրների վրա ուշադրություն դարձնելու անհրաժեշտությունը երկրում՝ հաշվի առնելով Ք․ա․ 3-րդ հազարամյակից սկսած այս բնագավառում տարբեր երկրներում ներդրված ջանքերը։


== Առանձնահատկություներ ==
Թանգարանը բացվել է 1992 թվականին և ներառոմ է 50 երկրներից ներկայացված ցուցանմուշներ՝ ցուցադրված, ըստ հերթականության, 3 բաժիններով՝ հնագույն, միջնադարյան և ժամանակակից՝ սկսած հնագույն սանիտարական մնացորդներից՝ հավաքված Ք․ա 3000-ական թվականներից մինչև 20-րդ դարի վերջերը։
Թանգարանի ցուցանմուշները ներկայացնում են տարբեր ժամանակաշրջաններում զուգարանի հետ կապված տեխնոլոգիայի զարգացումը կապված մարդկության ողջ պատմության, հասարակական սովորույթների, սանիտարական կոնկրետ իրավիճակներում վարվելակարգի և իրավական հիմունքների հետ։ Ցուցադրված առարկաները ներառում են ոչ միայն զուգարաններ, այլև սենյակում որպես զուգարան օգտագործվող թասեր, նախշազարդ վիկտորիանական զուգարանների նստատեղեր, զուգարանային կահույք, բիդեներ և այլն, որոնք մոդայիկ էին Ք․ա․ 1145 թվականից, և արդի՝ մինչ այսօր։ Ցուցանմուշներն ունեն վահանակներ, որոնց վրա գրված են զուգարանների և նրանց օգտագորցման մասին բանաստեղծություններ։
Որոշ հետաքրքիր և զվարճալի առարկաներն և տեղեկատվական աղյուսակներն են միջնադարյան բրիտանական գանձարանից մի կոմոդի վերարտադրությունը, Լուդովիկոս 14-րդի հավանական զուգարանի վերարտադրությունը․ հայտնի է, որ թագաավորն օգտագործել է այս զուգարանը դատավարությունների ընթացքում բնական կարիքները հոգալու համար, զուգարան, որը քողարկաված է՝ ունենալով գրապահարանի տեսք, Ռուսաստանից դեպի ՆԱՍԱ տեխնոլոգիայի փոխանցման արդյունքում մեզից խմելու ջուր ստանալու 19 միլիոն դոլարանոց գործարքի մասին տեղեկատվությունը, զուգարանների մասին պատմող զավեշտական պատմություներով, կատակներով և ծաղրանկարներով վահնակները, ոսկուց և արծաթից պատրաստված զուգարանները, որոնք օգտագործել են Հռոմեական կայսրերը, 1596 թվականին Անգլիայի թագուհի Եղիսաբեթ I-ի կառավարման ժամանակաշրջանում Սըր Ջոն Հարինգթոնի կողմից նախագծված զուգարանի բաքի մասին տեղեկությունը, Ինդոսի հովտում Հարապպայի քաղաքակրթության ջրահեռացման մասին տեղեկությունները, ինչպես նաև Ինդոսի հովտում Հարապպայի քաղաքակրթության ժամանակաշրջանում զուգարանների բառելավման մասին Լոթալի հնագաիտական վայրերից ստացված պատմական տեղեկությունները։


== Ծանոթագրություններ ==
Օզերենսկ (այլ կիրառումներ)

Օզերենսկ, կարող է վերաբերել՝

Օզերենսկ - գյուղ Ռուսաստանի Սմոլենսկի մարզի Գլինկովսկի շրջանի կազմում։
Օզերենսկ - գյուղ Ռուսաստանի Սմոլենսկի մարզի Ելնինսկի շրջանի կազմում։
Զաբրոդովսկի գյուղական խորհուրդ (Խարկովի մարզ)

Զաբրոդովսկի գյուղական խորհուրդ  (ուկրաիներեն՝ Забродівська сільська рада), Ուկրաինայի Խարկովի մարզի Բոգոդուխովսկի շրջանում։
2001 թվականի տվյալներով Զաբրոդովսկի գյուղական խորհրդում բնակվում էր 1377 մարդ։ Բնակավայրը զբաղեցնում է 40.59 կմ² տարածք։ Բնակչության խտությունը կազմում էր 33.92 մարդ/կմ²։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
(8989) 1979 XJ

(8989) 1979 XJ, աստերոիդ աստերոիդների հիմնական գոտում։ Հայտնաբերվել է 1979 թվականի դեկտեմբերի 15-ին Անրի Դեբեոնի և Էդգար Նետոյի կողմից Լա Սիլյայում։
Միջին հեռավորությունը Արեգակից կազմում է 2,192079 ա. մ., առավելագույնը մոտենում է 1,6678 ա. մ. հեռավորության վրա և հեռանում 2,7164 ա. մ.։ Արեգակի շուրջ մեկ ամբողջական պտույտ է կատարում 1185,45 երկրային օրվա ընթացքում, իր ուղեծրով շարժվելով միջինում 0,303682 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8989) 1979 XJ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոշչինսկի (գյուղ, Չապլիգինսկի շրջան)

Անվան այլ կիրառումների համար տե՛ս՝ Ռոշչինսկի (այլ կիրառումներ)Ռոշչինսկի (ռուս.՝ Рощинский), գյուղ Ռուսաստանի Լիպեցկի մարզի Չապլիգինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տյոֆու

Տյոֆու Տյոֆու (ճապ.՝ 調布市 Տյոֆու), քաղաք Ճապոնիայում։ Գտնվում է Տոկիոյի պրեկտուրայում։


== Բնակչություն ==
Բնակչությունը կազմում է 226 507 մարդ (2014 թվականի օգոստոսի 1), խտություն - 10 520,53 մարդ/կմ²։


== Սիմվոլիզմ ==
Քաղաքի ծառը համարվում է կամֆորայի ծառը, ծաղիկը՝ հնդկական լագերստրյոմիյան։


== Քույր քաղաքներ ==
 Կիձիմադաիրա, Ճապոնիա


== Արտաքին հղումներ ==
Պաշտոնական կայք(ճապոներեն)


== Ծանոթագրություններ ==
(7042) Կարվեր

(7042) Կարվեր (անգլ.՝ Carver), աստերոիդ աստերոիդների հիմնական գոտում։ Հայտնաբերվել է 1933 թվականի մարտի 24-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,288551 ա. մ., առավելագույնը մոտենում է 1,7854 ա. մ. հեռավորության վրա և հեռանում 2,7917 ա. մ.։ Արեգակի շուրջ մեկ ամբողջական պտույտ է կատարում 1264,56 երկրային օրվա ընթացքում, իր ուղեծրով շարժվելով միջինում 0,284684 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7042) Կարվեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աո լեզու

Աո, տիբեթ-բիրտական լեզու, որով խոսում են աո ժողովուրդները, որոնք ապրում են Հնդկաստանի Նագալենդ նահանգում։ Ethnologue-ը տեղեկացնում է, որ 2001 թվականի տվյալներով այդ լեզուն կրում է 232 000 մարդ։


== Բարբառներ ==
Առանձնացնում են երեք հիմնական բարբառ՝ չունգլի, մոնգսեն և չանգկի։ Չունգլին ամենատարված և հեղինակավոր բարբառն է, դասավանդվում է տարածաշրջանի դպրոցներում։ Չանգկին տարածված է ընդամենը չանկգիի երեք գյուղերում։ Ջապուն և Լոնգջեմդանգը այդքան էլ հայտնի չեն։ Այդ լեզուների շատ կրողներ, իրենց բարբառների հետ միասին, տիրապետում են նաև այլ բարբառների։ Հիմնականում Չունգլին, քիչ՝ Մոնսենը։ Իրար հասկանալը կախված է բարբառից, գրեթե Աոյի բոլոր գյուղերը ունեն իրենց լեզվային առանձնահատկությունները։


== Գրագրություն ==
1880-ական թվականներին միսսիոներները հիմք դրեցին լատինատառ գրագրությանը, որը չի արտահայտում արտասանությունը։
1964 թվականին հրատարակվեց Աստվածաշունչը, գրված՝ տվյալ ուղղագրությամբ։


== Ծանոթագրություններ ==
Բռնակոթ (գետ)

Անվան այլ կիրառումների համար տե՛ս՝ Բռնակոթ (այլ կիրառումներ) Բռնակոթ, գետ Հայաստանի Սյունիքի մարզում։ Սկիզբ է առնում Զանգեզուրի լեռների հյուսիսային լանջերից, անցնում Բռնակոթ գյուղի միջով և Սիսիան քաղաքից 0,5 կմ հարավ աջից միախառնվում Որոտանին։ Երկարությունը՝ 15 կմ։


== Ծանոթագրություններ ==
Երազներ (ֆիլմ, 1990)

Երազներ (կամ «Ակիրա Կուրոսավայի երազները»), Ակիրա Կուրոսավայի ֆիլմը, որը նկարահանվել է 1990 թվականին։ Հիմնված է ռեժիսորի, միաժամանակ նաև սցենարիստի երազների վրա։


=== Սյուժե ===
Ֆիլմը կազմված է ութ երազներից։ Երազներում հիմնական հերոսը տարբեր տարիքներ ունի։ Առաջին երկուսում տղան փոքր է, իսկ երորդից սկսած նա արդեն հասուն է։ Մի քանի երազում շոշափվում է մոլորակի ախտոտվածության խնդիրը։ Անդրադարձ է կատարվում Վինսենթ վան Գոգին, պատերազմին։


== Ծանոթագրություններ ==


== Արտաքին հղումներ ==
«Ակիրա Կուրոսավայի երազները». դիտել ֆիլմն առցանց (ռուս.)
Ռազմավարական ռմբակոծություն

Ռազմավարական ռմբակոծություն մարտական ռազմավարություն է, որն օգտագործվում է տոտալ պատերազմի ժամանակ՝ նպատակ ունենալով հաղթել թշնամուն նվազեցնելով նրա մարտական ոգին,, թուլացնել տնտեսությունը, կտրել տրանսպորտային ուղիները և այլն։ Այն իրականացվում է շարունակական գրոհների միջոցով, իրագործվում մարտավարական ռմբակոծիչներով, հրթիռներով կամ միջուկային զենքով զինված կործանիչ-ռմբակոծիչներով։
Պատերազմի մարտավարություններից է թշնամու մարտական ոգու թուլացում, որի արդյունքում խաղաղությունը կամ հանձնվումը նրա համար ավելի գերադասելի կլինի քան հակամարտության շարունակումը։ Ռազմավարական ռմբակոծությունն օգտագործվում է այս նպատակով։ «Տեռորային ռմբակոծություն» տերմինը մտավ անգլիացների բառապաշար Երկրորդ համաշխարհային պատերազմի վերջին, քանի որ շատ ռմբակոծություններ պատմաբանների կողմից դասվեցին որպես ահաբեկչական ռմբակոծություններ։ 
Քանի որ տերմինը ունի ստորացուցիչ երանգներ, ոմանք, ներառյալ Երկրորդ համաշխարհային պատերազմի դաշնակիցները, նախընտրեցին օգտագործել այլ անվանումներ, ինչպիսիք են «դիմադրելու կամք» և «բարոյական ռմբակոծություններ»։
Տեսականորեն մարտավարական և ռազմավարական ռմբակոծության տարանջատումը զարգացավ երկու համաշխարհային պատերազմների միջև։ Ռազմավարական ռմբակոծության հանրահայտ տեսաբաններից էին իտալացի Ջուլիո Դուեն, անգլիացի Հյու Տրենչարդը և ամերիկացի Բիլլի Միտչելը։


== Թշնամու մարտական ոգի ==
Պատերազմի հիմնական գործիքներից է թշնամու մարտական ոգու կոտրումը։ Շարունակական մահերը և ավերվածությունները կարող են հող հանդիսանալ խաղաղության գերադասմանը։ Թշնամու քաղաքների ռազմավարական ռմբակոծությունները կարող են նպատակ ունենալ կոտրելու բնակչության մարտական ոգին և պետությանը ստիպել շուտ զինադադար խնդրել։ Երբ այսպիսի հարձակումներ իրականացվեցին 1930-ականներին Իսպանիայի քաղաքացիական պատերազմում և Երկրորդ Սինո-ճապոնական պատերազմում, դրանք ցանկալի արդյունք չտվեցին։ Ռազմագետները վերլուծեցին այս ձախողումները և որոշ ռազմաօդային ուժեր, ինչպիսիք էր Լյուֆտվաֆեեն, կենտրոնացրեցին իրենց ջանքերը զինվորների ուղղակի աջակցության վրա։


== Ծանոթագրություններ ==
Ուլիս Բեժյուդոր

Ուլիս Բեժյուդոր (ռուս.՝ Улыс-Бежъюдор), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիմ գետի ձախ ափին՝ 168 կմ հեռավորության վրա։ Գետի երկարությունը կազմում է 18 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000021562
Կոդը ըստ հիդրոլոգիական հետազոտության (ՌԴ) — 103002156
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սուլթան-փունար

Սուլթան-փունար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Տրիտոններ

Տրիտոններ (Triturus), սալամանդրների ընտանիքի պոչավոր երկկենցաղների սեռ։ Մարմնի երկարությունը մինչև 18 սմ Է։ Պոչը կողքերից սեղմված է մաշկային եզրաշերտով։ Հայտնի է տրիտոնների 10 (ԽՍՀՄ-ում՝ 5) տեսակ, տարածված Եվրոպայում և Ասիայի մերձակա շրջաններում, գլխավորապես՝ անտառներում։ Բեղմնավորման շրջանում (գարնանը և ամռան սկզբին) ապրում են ջրում (ոչ խորը, սովորաբար չհոսող ջրամբարներում)։ Բեղմնավորությունը ներքին Է։ Թրթուրները հասուն անհատների են վերածվում 3—5 ամսից, երբեմն միայն հաջորդ տարին։ Սնվում են մանր խեցգետնակերպերով, փափկամորթներով, գորտերի ձուղպով, անձրևորդերով, միջատներով ևն։ Օգտագործվում են որպես լաբորատոր կենդանիներ։ Տրիտոններ են անվանում նաև որոշ այլ պոչավոր երկկենցաղների։ ԽՍՀՄ-ում Տրիտոնների 3 տեսակ գրանցված էր Կարմիր գրքում։
Ամաղլեբա (Վանի շրջան)

Ամաղլեբա (վրաց.՝ ამაღლება), գյուղ Վրաստանում։ Գտնվում է Իմերեթի մարզի Վանի շրջան‎‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1052 մարդ։


== Ծանոթագրություններ ==
Մեխոխ

Մեխոխ, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Քղի քաղաքից 32 կմ արևելք, Քղիի գետի Լեչեկ վտակի ձախափնյա տարածքում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ագենոր (Արգոսի թագավոր)

Անվան այլ կիրառումների համար տե՛ս՝ Ագենոր (այլ կիրառումներ)Ագենոր(հին հունարեն՝ Ἀγήνωρ), Հին Հունական դիցարանի կերպարներից մեկը, Արգոսի թագավորը։ Ըստ տոհմածառի՝ Էկաբսի և Եվրիսաբի որդին։ Պայծառատես Արգոսի հայրը։ Ըստ մեկ ուրիշ տոհմածառի՝ Տրիոպի որդին և Կրոտոպի հայրը։
Նրա գահակալման ժամանակ Տրոխիլը Արգոսից փախչեց Էլևսին։ Արգոսում կար Ագենորի համար հատուկ սրբավայր։ Ագենորին են վերագրում նաև ձիաբուծությունը։


== Ծանոթագրություններ ==
Բակա շրջան (Կոլորադո)

Բակա շրջան (անգլ.՝ Baca County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 6626 կմ² է, բնակչությունը՝ 3788 մարդ (2010 թ. տվյալներով)։ Շրջկենտրոնն է Սպրինգֆիլդ բնակավայրը։ Կազմավորվել է 1889 թ.։
Աստերոիդների ցանկ (231601-231700)

Աստերոիդների ցանկ (231501-231600)  • Աստերոիդների ցանկ  • Աստերոիդների ցանկ (231701-231800)
 Աստերոիդների ցանկ (231501-231600)  • Աստերոիդների ցանկ  • Աստերոիդների ցանկ (231701-231800)
Պայնթեն

Պայնթեն (գերմ.՝ Painten), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 2198 մարդ է (2010 թվականի դեկտեմբերի 31–ի տվյալներով)։ Զբաղեցնում է 13.77 կմ² տարածք։ Պաշտոնական կոդ՝ 09 2 73 159։


== Ծանոթագրություններ ==


== Արտաքին հղումներ ==
Պաշտոնական էջ
Լիլ (այլ կիրառումներ)

Լիլ, կարող է վերաբերել՝

Լիլ - Նոր-Պա-դը-Կալե շրջանի և Նոր դեպարտամենտի գլխավոր քաղաքը
Լիլ - ֆրանսիական պրոֆեսիոնալ ֆուտբոլային ակումբ համանուն քաղաքից